**«Պտղաբուծության շուկայի զարգացման ծրագիր»**

**2022 թ Փոքր դրամաշնորհների**

**ՏԵՂԵԿԱՏՎԱԿԱՆ ՓԱԹԵԹ**

1. **Պտղաբուծության շուկայի զարգացման ծրագիր**

«Պտղաբուծության շուկայի զարգացման» ծրագիրը իրականացվում է Շեն և Սյունիք-Զարգացում հասարակական կազմակերպությունների կողմից Գեղարքունիք և Վայոց ձոր մարզերում: Ծրագիրը ֆինանսավորվում է HEKS EPER կազմակերպության կողմից:

Ծրագրի հիմնական նպատակն է Գեղարքունիքի և Վայոց ձոր մարզերի ֆերմերներին աջակցել պտղաբուծության զարգացման մեջ, մասնավորապես արտադրելու և իրացնելու շուկայի պահանջներին համապատասխան բարձրորակ պտուղ, ինչպես նաև խրախուսելու տեղացիներին պտղի արժեշղթայում կազմակերպելու ավելացված արժեքով արտադրանք/վերամշակում կայուն եկամուտ ստանալու համար:

«Շեն» և «Սյունիք-Զարգացում» ՀԿ-ները Գեղարքունիքի և Վայոց Ձորի մարզերում իրականացվող «Պտղաբուծության շուկայի զարգացման» ծրագրի շրջանակում դրամաշնորհներ է տրամադրում Արցախից տեղահանված ընտանիքների, պտղաբուծության ոլորտի նախաձեռնող խմբերի, անհատ ձեռներեցների և այլ առևտրային կազմակերպությունների։

Ծրագրի նպատակից և խնդիրներից ելնելով, նախատեսվում է դրամաշնորհներ տրամադրել պտղաբուծության ոլորտի հետ առնչվող հետևյալ ուղղություններով՝ պտղի վերամշակում` չոր մրգերի արտադրություն, հյութերի և պահածոների պատրաստում, հետբերքահավաքային պահպանություն` սառնարանային տնտեսություններ, մթերման կետեր և այլն:

Ծրագրի շրջանակներում իրականացվող դրամաշնորհային մրցույթին կարող են մասնակցել 2 խումբ՝

1. Արցախից տեղահանված ընտանիքներ
2. Պտղաբուծության ոլորտով հետաքրքված ֆերմերային խմբեր՝

* Նախաձեռնող խմբեր առնվազն 3 ֆերմերից կազմված
* Պտղաբուծության մեջ մասնագիտացված կոոպերատիվները
* Պտղի վերամշակման փոքր և մեծ արտադրողները
* Պտղի պահպանության փոքր և մեծ արտադրություները
* Հետ բերքահավաքային պահպանության միավորները:

Այս ծրագրից մեկ անգամ դրամաշնորհ ստացած արտադրողը կամ ֆերմերային խումբը չի կարող նորից դիմել դրամաշնորհի համար:

1. **Դրամաշնորհի պայմանները 2 խմբերի համար**
2. **Արցախից տեղահանված ընտանիքների համար**

* Հայցվող գումարը չպետք է գերազանցի **1.000.000** դրամի սահմանը
* Հայցվող գումարի 50%-ը Արցախից տեղահանվածների համար պետք է լինի սեփական ներդումը, որը կարող է լինել նյութական և աշխատանքի տեսքով (դրամական համաֆինանսավորում չի պարտադրվում)
* Ոչ նյութական ներդրման համար սահմանափակումներ չկան (սեփական միջոցներ, գույք, սարքավորումներ և այլն)
* Ծրագիրը պետք է իրականացվի բացառապես ՀՀ տարածքում, նախապատվությունը կտրվի Վայոց ձորի և Գեղարքունիքի մարզերում իրականացվող ծրագրերին, կամ այն ծրագրերին, որոնք հումքի մթերումը կիրականացնեն շահառու մարզերից:
* Ծրագրի շրջանակներում, որպես մատակարարներ պետք է հանդես գան Վայոց ձորի և Գեղարքունիքի այգեգործները:
* Ծրագիրը կարող է լինել նաև գյուղ. ծառայություն մատուցող անհատներ և խմբեր (մեխանիզատորներ)
* Ծրագիրը կարող է լինել մրգային բաղադրությամբ արտադրություն հիմնելու համար (հրուշակեղենի, խմորեղենի, հյութերի և մրգային օղիների արտադրություն)
* Ծրագիրը պետք է իրականացվի 2022թ-ին: Ծրագրի արդյունավետությունը պետք է լինի երկարաժամկետ՝ առնվազն երկու տարվա օգտակարությամբ,
* Ծրագրի իրականացումը պետք է անվտանգ լինի շրջակա միջավայրի համար

1. **Պտղաբուծության ոլորտով հետաքրքված ֆերմերային խմբեր**

* Հայցվող գումարը չպետք է գերազանցի **2.000.000** դրամի սահմանը
* Հայցվող գումարի 50% չափով պետք է լինի սեփական կանխիկ ներդրումը
* Ոչ նյութական ներդրման համար սահմանափակումներ չկան (սեփական միջոցներ, գույք, սարքավորումներ և այլն)
* Ծրագիրը պետք է իրականացվի բացառապես ՀՀ տարածքում, նախապատվությունը կտրվի Վայոց ձորի և Գեղարքունիքի մարզերում իրականացվող ծրագրերին, կամ այն ծրագրերին, որոնք հումքի մթերումը կիրականացնեն շահառու մարզերից:
* Ծրագրի շրջանակներում, որպես մատակարարներ պետք է հանդես գան Վայոց ձորի և Գեղարքունիքի այգեգործները: Յուրաքանչյուր ծրագիր պետք է ապահովի առնվազն 10 տ հումքի մթերում երկու մարզերի այգեգործներից:
* Ծրագիրը պետք է ուղղված լինի ոչ թե առանձին անհատների, այլ հասարակության լայն խմբերի համար նոր հնարավորությունների ստեղծմանը,
* Ծրագիրը պետք է իրականացվի 2022թ-ին: Ծրագրի արդյունավետությունը պետք է լինի երկարաժամկետ՝ առնվազն երկու տարվա օգտակարությամբ,
* Ծրագրի իրականացումը պետք է անվտանգ լինի շրջակա միջավայրի համար

1. **Դիմելու պայմանները**

Դրամաշնորհը մեկնարկում է 19.11.2021թ.: Դրամաշնորհային առաջարկներ ներկայացնելու վերջնաժամկետն է 25.12.2021թ: Մրցույթային հանձնաժողովը կհրապարակի դրամաշնորհի արդյունքները մինչև 2022թ. հունվարի 15-ը:

* **Անհրաժեշտ է դրամաշնորհների ծրագրի Ձեր խմբի բիզնես պլանը (տեղեկատվական փաթեթը) ուղարկել** [**hmdproject2018@gmail.com**](mailto:hmdproject2018@gmail.com) **էլ.հասցեին, վերնագրի տողում նշելով ներկայացվող ծրագրի անվանումը: Հայտերը ընդունվում են միայն էլեկտրոնային տարբերակով**
* Առաջարկը պետք է կազմված լինի հայերեն լեզվով, համակարգչային MS Word ծրագրով, Sylfaen տառաձևով, 12 տառաչափով, տողերի հեռավորությունը՝ 1:
* Տեղեկատվական փաթեթը և Ձեր խմբին վերաբերվող Բիզնես պլանի հայտադիմումը կարող եք ներբերռնել [www.shen.am](http://www.shen.am) կայքից 19.11.2021 թ-ից :
* Ծրագրի խորհրդատվական խմբի կողմից իրականացվելու է երկու հանդիպում՝ Դրամաշնորհի փաթեթի և բիզնես պլանի կազմման վերաբերյալ: Հանդիպումները իրականացվելու են.
* **Դրամաշնորհի փաթեթի ներկայացում-** 11.12.2021թ, ժամը 12:00-ին Գեղարքունիքի մարզ՝ Վարդենիսի քաղաքապետարանի նիստերի դահլիճ
* **Բիզնես ծրագրերի կազմման վերաբերյալ խնդիրների և հարցերի քննարկում -** 20.12.2021թ, ժամը 12:00-ին Գեղարքունիքի մարզ՝ Վարդենիսի քաղաքապետարանի նիստերի դահլիճ
* Ընդհանուր հարցերի դեպքում նամակով դիմել, խորհրդատվական խմբին [hmdproject2018@gmail.com](mailto:hmdproject2018@gmail.com) էլ.հասցեին:

1. **Դրամաշնորհը իրականացնող կազմակերպությունները**

«Սյունիք-Զարգացում» ՀԿ-ն` հարավային Հայաստանի ամենամեծ ՀԿ-ներից մեկը, հիմնադրվել է 1995թ-ին: ՀԿ-ի առաքելությունն է աջակցել ՀՀ մարզերի բնակչությանը առկա սոցիալական, կրթական, մշակութային, տնտեսական և բնապահպանական խնդիրների լուծման հարցերում: Այժմ ՀԿ-ն իրականացնում է գյուղատնտեսական, սոցիալական, երիտասարդական, տուրիզմի զարգացման և համայնքային կարճաժամկետ ծրագրեր: [www.syunikngo.am](http://www.syunikngo.am)

Շեն ԲՀԿ-ն հիմնադրվել է 1988թ.-ին, [www.shen.am](http://www.shen.am): Այդ ժամանակից ի վեր Շենը, որպես հասարակական կազմակերպություն, մասնակցում է ավելի քան 350 գյուղական համայնքներում զարգացման նպատակով իրականացված աշխատանքներին, որոնք ներառել են գյուղական համայնքների զարգացման համարյա բոլոր փուլերն, ինչպիսիք են՝ Մարդասիրական օգնություն, Գյուղերի համապարփակ զարգացում, Գյուղական համայնքներում ֆիզիկական և սոցիալական ենթակառուցվածքների վերականգնում, Համայնքային զարգացում տեղի ռեսուրսների օգտագործման միջոցով, Արժեշղթաների զարգացում «Շուկաներն ի շահ աղքատների» (M4P) մոտեցման միջոցով, Գյուղատնտեսական կոոպերատիվների զարգացում: